La veu de les persones joves no és tinguda prou en compte.
En moltes ocasions, és silenciada.
Criminalització, invisibilització, estigma...
Qui defensa la diversitat de les nostres veus?
Quins altaveus tenim per a revertir l'imaginari col·lectiu dels joves?
Com pot això ajudar al vincle entre Acadèmia i Activisme?
Aquesta setmana Barcelona acull el primer Fòrum "Youth Act".
Avui ens trobem a la Lleialtat Santsenca en el primer dia del Fòrum.
Un Fòrum on han participat activistes de tot el món
i on s'ha parlat de la importància de la memòria i
les connexions entre les lluites d'ahir i les d'avui.
Hem parlat amb les protagonistes perquè ens expliquin en què consisteix.
El Youth Act ha estat un projecte impulsat pel CJB – Consell Joventut de Barcelona – i el SCI – Servei Civil Internacional –.
Vol promoure un espai de reflexió i discussió encaminat cap a l'acció.
Està dividit en dues fases.
La primera és l'Àgora Dels 100 on hi havia 50 joves activistes
i 50 acadèmiques
on van compartir reptes transversals dins de les lluites juvenils actuals.
Solidaritat entre pobles, antifeixisme,
emergència climàtica, defensa del territori...
Poder generar espais on estigui present l'Administració
per a recollir tot el que es genera
conflueix i es comparteix en aquests debats.
Hem de buscar la manera perquè tot això es tradueixi
en propostes de futur, propostes polítiques en clau institucional.
Moltes vegades, i per això existeix Youth Act,
sentim que a les joves no se'ns escolta.
És important que les institucions ens escoltin.
Els joves estan davant una gran incertesa a nivell global,
climàtic, del futur dels seus estats...
És el moment de configurar-se, crear-se
com un actor polític reivindicatiu que exigeixi canvis
a les institucions i que canviï polítiques.
És un projecte per als joves que també inclou als joves.
I això és molt important.
Avui estem a l"Ateneu Popular de Nou Barris", a Barcelona.
En aquesta última jornada del Fòrum,
joves de tot el món ens expliquen com els afecta la repressió
i com el diàleg és una eina clau per a arribar a la democràcia.
Tot això dels joves i per als joves.
Iniciatives com aquestes responen al malestar
o a les preguntes que genera aquest malestar
i permet donar forma a possibles solucions.
Soles en un petit lloc podem fer canvis,
però si volem transformar el món de base i volem fer un canvi radical,
aquest canvi només serà possible amb internacionalisme i solidaritat.
Els canvis venen tots junts en tots els llocs del planeta.
A totes les situacions que es donen, avui, arreu del món
necessitem la involucració de tothom, especialment dels joves.
Els joves hem de ser capaços de comprometre'ns, participar, i incentivar els canvis socials
No només a les nostres pròpies regions, sinó també arreu del món
És molt interessant perquè permet
compartir eines i posar en contacte comunitats de lluita
formades per persones joves que comparteixen experiències similars.
I desenvolupen propostes i alternatives específiques
que poden ser útils en altres contextos.
El "Youth Act" ha estat una bona oportunitat per a conèixer ponents internacionals i locals
que, sovint, no tenen aquest espai d'expressió.
Avui sí que l'han tingut. I jo, com a moderador,
era un més i he tingut el plaer d'escoltar-los.
És un espai que potencia molt la participació de gent molt diversa.
És un espai molt dinàmic que permet aquest intercanvi
entre regions, punts de vistes
i persones diferents que, d'una altra manera, no s'haguessin trobat mai.
Ha de ser una eina que permeti connectar organitzacions,
lluites i activistes més enllà de la durada del projecte.
Té durabilitat i vocació per a ser una eina útil en el futur.
El procés de canviar polítiques públiques sempre s’ha de fer
conjuntament amb moviments socials com aquest.
Per això sempre hem de tenir aquestes connexions amb altres sectors,
amb els joves, amb els treballadors. Amb tothom.
Les institucions i els moviments socials han de treballar sempre junts.
Això només és la primera peça d'un engranatge
que neix en l"Àgora dels 100"
i que en els pròxims mesos evoluciona i pren forma.
Del Fòrum surt una forta aliança amb els col·lectius joves activistes de Colòmbia,
que donarà com a resultat un viatge al país llatinoamericà per a conèixer el seu Consell de Joventut
i materialitzar l'agermanament entre el CJB i el Consell Municipal de Joventut de Cali.
Al juny de 2022 s'organitza el segon Fòrum Internacional Youth Act,
aquest cop amb més voluntat d'incidència.
Si el primer Fòrum volia acostar lluites,
mesos més tard, aquestes tornen a trobar-se per aterrar propostes
i teixir conjuntament una estratègia d'acció per a afrontar els reptes comuns.